PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT 
asupra Proiectului de Lege privind
 înfiinţarea „Muzeului Comunismului” 

 Proiectul de Lege privind înfiinţarea „Muzeului Comunismului” a fost transmis Comisiei pentru cultură, arte, mijloace de informare în masă, cu adresa nr.  P. L. - x  250 din 12 iunie 2012, şi înregistrat la Comisie cu nr. 30/288/13.06.2012.

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru buget, finanţe şi bănci şi Comisiei juridice, de disciplină şi imunităţi, care au transmis avize negative. Comisia a examinat avizul favorabil, cu observaţii şi propuneri, emis de Consiliul Legislativ cu nr. 1407/27.12.2011 precum şi Punctul de vedere al Guvernului nr. 227 din 01.martie.2013, care nu susţine adoptarea acestei iniţiative legislative.

Potrivit prevederilor art. 73 din Constituţia României, republicată, proiectul de lege face parte din categoria legilor ordinare. 


Proiectul de lege a fost adoptat de Senat în calitate de primă Cameră sesizată, în condiţiile articolului 75 alineatul (2) teza a III-a din Constituţia României, republicată, în şedinţa din 29 mai 2012,.


Proiectul de lege are ca obiect de reglementare înfiinţarea Muzeului Comunismului, instituţie subordonată Ministerului Culturii, şi în cadrul căruia ar fi etalate exponate relevante pentru această perioadă istorică.

Iniţiativa legislativă a fost dezbătută în şedinţa Comisiei din data de 2 aprilie 2013. 

În conformitate cu prevederile art. 54 din Regulamentul Camerei Deputaţilor, republicat, la lucrările Comisiei a participat, din partea Ministerului Culturii, doamna Irina Cajal,  subsecretar de stat. 


La lucrările Comisiei au fost prezenţi 18 deputaţi din totalul de 22 membri ai Comisiei.

Raportul Comisiei a fost adoptat cu unanimitatea voturilor celor prezenţi în sală în momentul votului.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare.
În urma dezbaterii, Comisia pentru cultură, arte, mijloace de informare în masă propune respingerea Proiectului de Lege privind înfiinţarea „Muzeului Comunismului”.
Motivaţia respingerii se întemeiază pe următoarele considerente:

· Prin Hotărârea Guvernului nr. 1372/2009 a fost înfiinţat Institutul de Investigare a Crimelor Comunismului şi Memoria Exilului Românesc, instituţie publică cu personalitate juridică, aflată în subordinea Guvernului şi în coordonarea primului-ministru. Printre atribuţiile principale prevăzute în actul normativ menţionat figurează şi organizarea de expoziţii memoriale, lansări de carte, dezbateri privind situarea memoriei comunismului în geografia simbolică a culturii române. În acest sens, înfiinţarea unei noi instituţii publice în subordinea Ministerului Culturii nu este oportună, întrucât, cel puţin parţial, s-ar crea un paralelism instituţional nejustificat;

· Dincolo de considerentele menţionate anterior, instrumentul de motivare al iniţiativei legislative nu oferă argumente şi date tehnice, financiare şi administrative cu privire la noua instituţie. În Expunerea de motive nu se indică sursa din care urmează să fie suportate cheltuielile bugetare şi nici nu se face referire la implicaţiile financiare pe care le presupune înfiinţarea şi funcţionarea acestei entităţi.  
· Iniţiativa legislativă nu este corelată cu prevederile Legii muzeelor şi colecţiilor publice nr. 311/2003.

     PREŞEDINTE,

                    SECRETAR,


        Gigel – Sorinel ŞTIRBU
                        Florin-Costin PÂSLARU

